My eerste voorstel is ’n VONKK song. Jip, nie ’n Flam song nie, ’n VONKK song. V277 ‘U is die lig wat deur die donker skyn’. Die melodie is die Skotse ‘Highland Cathedral’ (geskryf deur Uli Rover en Michael Korb en uitgegee deur die Church Hymnary Trust) en die Afrikaanse teks is deur ds. Hannes van der Merwe geskryf.
Hierdie lied se refrein vra vir ’n hemelse lawaai (dit is immers geskryf vir doedelsakke) – en nóg die orrel alleen nóg die band alleen gaan die regte volume bereik om reg te laat geskied aan die unieke aard van die lied.
Hierdie lied, geskryf deur die super-talentvolle Riana Nel, help ons om te verstaan dat dit juis ons gebrokenheid was wat die kruisdood nodig gemaak het. Ek hoef dus nie harder te werk nie, maar kan my net oorgee aan sy genade-hart.
Hierdie lied bly vir my een van die greatste Flam songs om tydens lydenstyd te doen. Dis oorspronklik deur die Nederlandse gospelsanger, Marcel Zimmer, geskryf en dit beskryf die lydenspad van Jesus op die Via Dolorosa, aan die kruis tot by die opstanding se ‘Jesus leef! Hy het opgestaan!’.